                                       
          REPUBLIKA HRVATSKA

ŽUPANIJA VUKOVARSKO-SRIJEMSKA
          OPĆINA JARMINA
          OPĆINSKO VIJEĆE    

Klasa: 015-01/14-01/1
Ur. br.: 2188/04-01-14-355
Jarmina, 12. rujan 2014. godine  

Na temelju članka 31. Statuta Općine Jarmina („Službeni vjesnik“ Vukovarsko-srijemske županije 12/14), i članka 32. Poslovnika Općinskog vijeća („Službeni vjesnik“ Vukovarsko-srijemske županije 12/14), Općinsko vijeće Općine Jarmina na sjednici održanoj dana 12. rujna 2014. godine donosi :  

O D L U K U
o ne prihvaćanju ponude po raspisanom javnom natječaju 
za davanje u zakup poslovnog prostora

Članak 1.
	Na raspisani javni natječaj za davanje u zakup poslovni prostor u Jarmini, u ulici M. Gupca br.40, koji se u naravi sastoji od 25 m2 poslovnog i 9 m2 skladišnog prostora, od 06. kolovoza 2014. godine, pristigla je jedna ponuda : Trgovačkog obrta „MONDO“, vl. Mire Kristović iz Jarmine, Vinkovačka 52.

Članak 2.
	Povjerenstvo za provođenje natječaja je utvrdilo:
·  da je postupak provođenja javnog natječaja u potpunosti proveden sukladno zakonskim odredbama, kao i postupak javnog otvaranja ponuda,
· da je prispjela ponuda pravodobna i sadrži zatraženu dokumentaciju,
· u ponudi je navedena ponuđena cijena najma u iznosu od 800,00 kuna/mjesečno, odnosno 23,50 kuna /m2 –  niža od zatražene početne cijene,

Članak 3.
Ponuda se ne može prihvatiti – jer je alternativna – ponuđeni iznos najma niži je od zatraženog u raspisanom javnom natječaju, dakle nije niti sukladan Odluci Općinskog vijeća niti raspisanom natječaju (početni iznos zakupnine iznosio je 27 kn/m2, odnosno 918,oo kn mjesečno) 

Članak 4.
	Odluka stupa na snagu danom donošenja a objavit će se u „Službenom vjesniku“ Vukovarsko-srijemske županije.
	
                                                                                                
                                                                                               Predsjednik Općinskog vijeća:

                                                                                                             Mario  Rožić

